เป็นยังไงกันบ้าง ทุกคน
ก่อนอื่นเลย ฉันไม่อยากจะเชื่อเลยว่า ตัวเองจะมาอยู่ใน TED Talk
นี่เป็นเรื่องใหญ่นะ
เพราะว่าตอนนี้
ทุกคนที่หมู่บ้านของฉันกำลังดูอยู่
และแน่นอน ค่าสินสอดฉันก็เพิ่มขึ้นด้วย
ฉันชื่อ อเดโอล่า ฟาโยห์น
มาจากประเทศไนจีเรีย
อาศัยอยู่ในสหรัฐอเมริกา
เป็นนักข่าวหรือจะเป็นนักแสดงตลก
หรือนักเสียดสี
อะไรก็ตามที่คุณอยากให้ฉันเป็น
ฉันคนเดียวเป็นได้ทุกอย่าง
ฉันเป็นเจ้าของรายการใน YouTube ที่ชื่อว่า "Keeping It Real with Adeola"
เป็นรายการที่แฉการทุจริต ของเหล่าผู้นำแอฟริกัน
ได้อย่างนุ่มนนวล ให้เกียรติ และตรงไปตรงมา
ผมไม่รู้ว่าภรรยาผมอยู่พรรคไหน
แต่ที่แน่ๆ เธออยู่ในครัวผม
โอ้พระเจ้า!
ฉันต้องการน้ำ
ฉันบอกว่าต้องการน้ำ!
เห็นไหมคะ?
ฉันแค่เอาความจริงมาพูดเท่านั้นเอง
โดยเฉพาะเวลาพวกเขาทำพลาด ซึ่งก็คือเกือบจะตลอดเวลานั่นแหละ
หากมีเจ้าหน้าที่แอฟริกันดูอยู่ล่ะก็
ฉันไม่ได้พูดถึงท่านนะคะ
ฉันกำลังพูดถึงเพื่อนร่วมงานของท่านต่างหาก
ฉันทำแบบนี้เพราะว่า แอฟริกามีทุกอย่างพร้อมแล้วที่จะเป็นใหญ่
ฉันโตมาพร้อมความเชื่อว่า
ทวีปแอฟริกาคือยักษ์
พวกเรามีทักษะ ภูมิปัญญา
ทรัพยากรธรรมชาติ มากกว่าทวีปไหนๆ
ทองร้อยละ 31 ของโลกมาจากแอฟริกา
ธาตุแมงกานีสและธาตุยูเรเนียม
ร้อยละ 57 ของเพชร
รวมถึงร้อยละ 13 ของน้ำมันบนโลก
เราไม่ต้องการความช่วยเหลือ
หรือไปยืมเงินจากจีนหรือธนาคารโลกด้วยซ้ำ
แต่ปราศจากผู้นำที่ดีแล้วนั้น
เราเปรียบเหมือนเหยี่ยว ที่ไม่รู้ว่าตัวเองบินได้
อย่าพูดถึงเรื่องทะยานอยู่บนฟ้าเลย
แอฟริกาเหมือนยักษ์ที่กำลังหลับไหล
และฉันพยายามที่จะปลุกเธอขึ้นมา
นั่นเป็นเหตุผลว่าทำไมฉันจึงออกมาพูดถึง
คนที่มีส่วนรับผิดชอบยักษ์ตัวนี้
เหล่านักการเมือง ผู้นำศาสนา
แน่นอนล่ะ พวกเขาเป็นที่นับหน้าถือตา
เพราะเหนือสิ่งอื่นใดแล้ว
พวกผู้นำแอฟริกันล้วนอยากจะเป็นที่เคารพรัก
ฉันก็เลยจัดให้พวกเขาชุดใหญ่
ในรายการของฉัน
ฉันคุกเข่าให้พวกเขา
ฉันเรียกพวกเขาคุณลุง คุณป้า
ท่านศาสนาจารย์
หลังจากนั้น
ฉันฉีกหน้าพวกเขา ที่ดูถูกสติปัญญาของพวกเรา
เพราะพวกเราไม่ทนอีกต่อไปแล้ว
กับคำหลอกลวงและสัญญาลมๆ แล้งๆ
ยกตัวอย่างเช่น
ประธานาธิบดีไนจีเรียปฏิญาณว่า จะยุติการท่องเที่ยวเชิงการแพทย์
โดยการซ่อมแซมโรงพยาบาลที่ทรุดโทรม
และสร้างโรงพยาบาลแห่งใหม่ให้
แต่เขาทำอะไร?
เขาเข้ารับการรักษา ที่ลอนดอนเป็นเวลา 3 เดือนในปี 2017
พวกเราอยู่กันโดย ไม่มีประธานาธิบดีถึง 3 เดือน
ไร้เงาประธานาธิบดีถึง 3 เดือน
ดังนั้น จึงกลายเป็นงานของฉัน ที่จะต้องเรียกท่านกลับมา
ด้วยความเคารพ
ฉันพูดว่า "ท่านประธานาธิบดีคะ นี่ฉันเอง อเดโอล่า
ท่านน่าจะรู้ว่าฉันสบายดี แล้วท่านล่ะคะ ?
ไร้ยางอายสิ้นดี
ฉันลืมใส่คำว่า "ท่าน"
"ท่านนี่ไร้ยางอายสิ้นดี"
(ภาษาโยรูบา)
เธอไม่เกรงกลัวพระเจ้าเลยนะ
แพทย์ชาวไนจีเรียกว่าสามหมื่นคน ตอนนี้ทำงานอยู่ในสหรัฐอเมริกา
สหราชอาณาจักร และแคนาดา
ทำผลงานดีๆ มากมาย
เพราะว่าในไนจีเรีย พวกเขาไม่ได้รับค่าจ้างที่เหมาะสม
อุปกรณ์ทางการแพทย์ที่จำเป็นไม่เพียงพอ
เพื่อที่จะทำกิจของแพทย์ได้
และเหตุการณ์เหล่านี้ กำลังเกิดขึ้นกับอีกหลายประเทศในแอฟริกา
เรามีความสามารถที่จะบิน
แต่น่าเศร้า ผู้ที่มีความสามารถชาวแอฟริกัน หลายคนล้วนบินออกจากแอฟริกา
ไปยังทวีปอื่นๆ
ตัวอย่างเช่น
แพทย์ไนจีเรียท่านนี้ ทำการผ่าคลอดทารกในครรภ์
ในเท็กซัส
แพทย์ไนจีเรียท่านนี้ก็เช่นกัน
ค้นพบผลกระทบทางระบบประสาท จากการกระแทกในนักกีฬา
และหลายประเทศมีนักกีฬาชาวแอฟริกัน
ที่คอยโกยเหรียญทองให้พวกเขา
ที่น่าสนใจคือ
เรากำลังรอพระเจ้ามาช่วยแอฟริกา
นี่คือเรื่องจริง ไม่ใช่มุกตลก เรากำลังรอคอยเพราะเจ้าอยู่จริงๆ
ดูประธานาธิบดีของบุรุนดีสิ
เขาจับนักข่าวและคู่แข่งทางการเมืองเข้าคุก
แต่เขากลับประกาศให้มีวันสวดภาวนาแห่งชาติ
เพื่อประชาชนจะได้สวดภาวนา อ้อนวอนให้พระเจ้าช่วยประเทศชาติ
ฉันจึงเกิดคำถามว่า เขาไม่ใช่หรือที่ต้องเป็นคนช่วยประเทศ?
โอ้ ไม่ ไม่ ไม่ ไม่ ไม่ ไม่
พวกเราต้องการพระเจ้าต่างหาก
คุณเห็นหรือยังว่าฉันต้องเผชิญกับอะไร?
ฉันจะบอกอะไรให้นะ
พายุกำลังเตรียมถล่ม นักการเมืองพวกนี้สักวันหนึ่งแน่
พวกเรามีดีกว่านี้
ฉันต้องการให้พวกผู้นำมีความรับผิดชอบ
และเลิกผลักภาระให้พระเจ้า
พระเจ้าได้ประทานทุกอย่างที่เราต้องการแล้ว
อยู่ตรงนี้ เพียงแค่หยิบมาใช้
ประเด็นคือ สิ่งที่ฉันชอบที่สุดเกี่ยวกับงานของฉันคือ
ทำให้ผู้คนได้เห็นถึง ผลงานอันยอดเยี่ยมของชาวแอฟริกัน
ช่วยเหลือผู้คนทั่วไป
เช่น หญิงชาวเคนยาคนนี้ วังการี มาไท
หญิงชาวแอฟริกันคนแรก ที่ได้รับรางวัลโนเบลสาขาสันติภาพ
ที่ลุกขึ้นมายืนหยัดเรื่องสิทธิมนุษยชน
และปลูกต้นไม้กว่าล้านต้น
และหญิงชาวซิมบับเวคนนี้
ดร.เทเรไร เทรนต์
ถูกคลุมถุงชนเมื่ออายุ 14 ปี
เพื่อแลกกับวัวหนึ่งตัว
ถึงอย่างนั้น ผู้หญิงคนนี้ สอนตัวเองให้อ่านออก เขียนได้
จนสุดท้ายเธอได้ออกรายการโอปราห์
โอ้พระเจ้า ฉันอยากจะออกรายการโอปราห์สักครั้ง
ตอนนี้ผู้หญิงคนนี้ได้สร้างโรงเรียน
สำหรับนักเรียนกว่าพันคนในซิมบับเว
เช่นเดียวกัน สถาปัตยกรรมอังกฤษอันโด่งดัง ที่เดวิด อัดจาเยได้ออกแบบ
สิ่งปลูกสร้างตระการตาอีกมากมายทั่วโลก
เขาเป็นทั้งชาวกานาและแทนซาเนีย
พวกเรารู้ว่า จะต้องเป็นข้าวโจลอฟของกานาแน่ๆ
ที่เขากิน
และเป็นแรงบันดาลใจให้เขา
หรือว่าจะเป็นข้าวโจลอฟของไนจีเรียนะ
เพราะว่าของไนจีเรียอร่อยกว่า
อย่างไรก็ตาม นั่นเป็นแรงบันดาลใจให้เขาได้มาเป็น
ชายที่ยิ่งใหญ่ในทุกวันนี้
ขณะที่คุณกำลังตั้งใจฟังอยู่
ฉันมีอีกอย่างอยากจะบอก
ดังนั้นขยับเข้ามาใกล้ๆ ค่ะ
โอเค อย่างนั้นล่ะ ใกล้เกินไปค่ะ กำลังดีเลย
ฉันไม่ชอบภาพที่พวกคุณบางคน
มองแอฟริกาสักเท่าไหร่
ไม่ใช่ทุกคนนะ แค่บางคน
โดยเฉพาะคุณ
อย่างแรกเลย แอฟริกาไม่ใช่ประเทศแต่เป็นทวีป
ฉันไม่รู้จักพอลจากยูกันดา
ฉันไม่รู้จักรีเบคก้าจากซิมบับเว
ไนจีเรียอยู่ไกลจากซิมบับเว
พอๆ กับจากฝรั่งเศสไปนิวยอร์กเลย
และพวกเราก็ไม่ใช่พวกชีเปลือย ที่ต้องการความช่วยเหลือจากตะวันตกด้วย
ผิดหมดเลย
สิงโตไม่ได้เดินเตร็ดเตร่บนถนนของเรา โอเคนะ
ฉันขอพูดต่อนะ
แต่คุณรู้อยู่แล้วว่าฉันพูดถึงอะไร
ในขณะที่ฉันทำงานของตัวเอง
เพื่อปลุกยักษ์ที่กำลังหลับไหลอย่างแอฟริกา
เพื่อที่เธอจะได้มีที่ยืน อย่างสมศักดิ์ศรีบนเวทีโลก
คุณก็ช่วยได้นะ
ช่วยรับฟังให้มากขึ้น
รับฟังเรื่องราวของเพื่อนชาวแอฟริกัน
อย่าอุปาทานไปเอง
อย่าคิดเองเออเองว่าเขาจะพูดอะไร
อ่านหนังสือแอฟริกา
โอ้พระเจ้า ชมภาพยนตร์แอฟริกา
หรืออย่างน้อยที่สุด
เรียนรู้บางชื่อ ของ 54 ประเทศที่สวยงามของพวกเรา
ถูกต้องแล้ว 54 ห้า-สิบ-สี่
โอเค พูดเรื่องจริงกันมาเยอะแล้ว
และฉันก็จะพูดเรื่องจริงต่อไปเรื่อยๆ
จนกว่าจะได้พบทุกคนอีกครั้ง ไปก่อนนะคะ สวัสดี
.